cyanic-selkie/wikianc huggingface dataset:
Планетарни прстени
Планетарни Прстени
Послабите планетарни прстени може да се формираат кога метеороиди ќе се судрат со месечините на некоја планетата, но и со исфрлање на криовулкански материјал во орбитата (каков што е случајот со Е-прстенот на Сатурн).
Составот на прстените е различен; може да содржат силикатни материјали или ледени честички. Исто така, може да има карпи и поголеми камења. Максималната големина на една честичка во прстенот зависи од специфичната јачина на материјалот од кој честичката е направена, нејзината густина и плимната сила при нејзината алтитуда. Плимната сила е правопропорционална со просечната густина во полупречникот на прстенот или со масата на планетата поделена со полупречникот на прстенот на трет степен (куб). Исто така е обратнопропорционална на орбиталниот период на прстенот на квадрат.
Прстените понекогаш имат „пастирски“ месечини, мали месечини кои орбитираат близу внатрешните или надворешните рабови на прстените или во јазот меѓу прстените. Гравитацијата на пастирските месечини помага во одржувањето на дефинираните граници на прстенот; честичките кои се движат во близина на орбитата на пастирската месечина или се враќаат повторно во прстенот, или се соединуваат со месечината.
Се предвидува дека Фобос (месечината на Марс), ќе се распрсне за околу 50 милиони години и ќе формира планетарен прстен. Орбитата на Фобос, со орбитален период пократок од еден ден на Марс, ја губи висината поради плимното успорување.
Јупитер
Јупитеровите прстени биле откриени од сондата Војаџер 1 во 1979, и детално биле набљудувани од леталото Галилео во 1990-тите. Се состои од четири главни дела: блед и дебел тор наречен „ореол“; тенок и релативно светол главен прстен; и два широки, бледи „пајажинести прстени“. Прстенот претежно се состои од космичка прашина.
Уран
Урановите прстени се поедноставни од оние на Сатурн, но посложени од системите околу Јупитер и Нептун. Првите девет прстени ги откриле Џејмс Л. Елиот, Едвард В. Данам и Џесика Минк во 1977 година. До 2005 година, единственото вселенско летало што го посетило Уран - Војаџер 2 и вселенскиот телескоп Хабл откриле вкупно 13 различни прстени, од кои повеќето се непровидни и се широки само неколку километри. Тие се темни и веројатно се составени од воден мраз и органски соединенија модифицирани со зрачење.
Нептун
Нептуновите прстени се состојат од пет основни прстени. Местата со најголема густина се споредуваат со областите со мала густина на Сатурновите прстени. Нептуновите прстени се бледи и правливи, и структурата им е слична со оние на Јупитер. Прстените на Нептун се тешко воочливи затоа што се темни, што веројатно се должи на присуството на органски состојки кои се изменети поради изложеноста на космичкото зрачење, како кај Урановите прстени. Прашината во прстените е застапена во релативно висок процент (20%-70%). Прстените ги открил Војаџер 2 во 1989 година.
Системи од прстени на помали планети и месечини
Со извештаите од март 2008 г., се претпоставува дека Реа (месечина на Сатурн) може да има систем од прстени, што ја прави единствена месечина за која се знае дека има прстени. Во една студија објавена во 2010 година се наведува дека со сликањето на Реа од вселенското летало Касини се утврдило дека одликите на прстените се поразлични од претпоставките, што би значело дека некој друг механизам создава магнетни ефекти кои што доведоа до хипотезата за прстенот.
Некои астрономи сметале дека Плутон можеби има систем од прстени. Но, ова е отфрлено од сондата Нови Хоризонти, која би ги открила прстените.
Харикло
Кентаурот 10199 Харикло била првата мала планета на која се откриени прстени. Има два прстени, кои веројатно настанале од судир кој предизвикал ланец од отпадоци да кружи околу него. Прстените биле откриени на 3 јуни 2013 година, кога астрономите од седум локации во Јужна Америка го набљудувале Харикло како минува пред ѕвездата UCAC4 248-108672. Додека набљудувале, забележале две траги врз светлината на ѕвездата веднаш пред и по прикривањето. Затоа што настанот бил забележан од повеќе локации, се претпоставува дека намалувањето на осветленоста се должи на прстени. Преку набљудување се забележал систем од прстени кој е веројатно широк 19км, и кој до Харикло е околу 1.000 пати поблиску од растојанието меѓу Месечината и Земјата. Исто така, астрономите сметаат дека постои можност и пастир-месечина да орбитира меѓу прстенот која го забавува распаѓањето на прстените. Ако прстените настанале со судир, како што претпоставуваат астрономите, тоа би ја поткрепило претпоставката дека месечините (како и Месечината) се формираат преку судирање на помали парченца материјал. Прстените на Харикло не се официјално именувани, но наречени се Ојапоке и Чуи, по две реки во Бразил.
Хирон
Исто така се претпоставува дека и вториот кентаур, 2060 Хирон, има два прстени. Во 2011 година, при поминувањето на Хирон пред ѕвезда се забележале сенки врз светлината на ѕвездата, што наведува дека има материја која е оддалечена 300 км од центарот на овој планетоид. Според анализите прстените се широки 3 и 7 километри, а растојанието меѓу нив е 10-14 км. Гледани од различен агол нивниот изглед се менува што ја објаснува долгорочната варијација на осветленоста на Хирон.
Хаумеја
На 21-ви јануари 2017 година, преку два телескопа во Словенија и Италија бил откриен прстен околу Хаумеја - џуџеста планета и резонантен заднептунец во Кајперовиот Појас. Ова е прво откритие на објект зад орбитата на Нептун кој има прстен. Прстенот има полупречник од околу 2.287 km и ширина од ≈70 km и непровидност од 0,5. Прстенот е паралелен со екваторот на Хаумеја и со орбитата на нејзината месечина Хијака
Прстени околу егзопланети
Затоа што сите џиновски планети во Сончевиот Систем имаат прстени, прилично е веројатно и постоењето на егзопланети со прстени. Ваквите системи од прстени можат да се откријат со метод на премин кога планетите кои поминуваат врз централна ѕвезда ја намалуваат нејзината светлина доколку непровидноста на прстените е доволна. До 2020, со овој метод пронајдена е егзопланета која може да има систем од прстени - ХИП 41378 ф.
959 п.н.е.
959 п.н.е. — година според општоприфатениот календар. Тоа била 959. година пред новата ера, 959. од првиот милениум п.н.е., 59. од 10 век п.н.е. и последна од 950-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4549 и 4550 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3791 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2801 и 2802 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 206 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 959 година се протега во 1677 и 1678, додека според второто гледиште, годината трае во текот на 1737 и 1738 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 416 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1629 и 1628 исламска година пред хиџра.
Сарагоса (покраина)
Сарагоса (Provincia de Zaragoza) — покраина во северна Шпанија, сместена во средишниот дел на автономната заедница Арагон. Главен град на е Сарагоса, кој воедно е главен на целиот Арагон. Во покраината има уште неколку градови, иако сите тие се значително помали: Калатајуд, Ехеја де лос Кабаљерос и Тарасона, Ла Алмунија де Доња Година и Борха.
Со површина од, Сарагоса го зазема четвртото место во земјата. Има вкупно 954.811 жители (2018), од кои речиси три четвртини живеат во главниот град; оттука густината на населеност е релативно ниска —. Опфаќа 292 општини, од кои повеќе од половината се села со помалку од 300 жители.
Главен и службен јазик во покраината е шпанскиот, а каталонскиот се говори Долен Арагон-Каспе и Мекиненса.
Географија
Покраината се граничи со Љејда, Тарагона, Теруел, Гвадалахара, Сорија, Риоха, Навара и Уеска. Јужната и западната страна се протега Ибериските Планини, додека пак северните краеви допираат до подножјето на Пиринејското Подгорје (Претпиринеи). Најважна река е Ебро, која ја пресекува покраината во правец запад-исток.
Окрузи
Сарагоса како покраина е поделена на 24 окрузи (комарки):
Некои окрузи ѝ припаѓаат на покраината Уеска, но имаат извесни населени места во Сарагоса:
Архив на Република Српска
Архив на Република Српска (Архив Републике Српске, Arhiv Republike Srpske) — административна организација во рамките на Министерството за образование и култура на Република Српска, еден од двата конститутивни ентитети на Босна и Херцеговина. Седиштето на Архивот е во Бања Лука, а своите регионални канцеларии ги има во Добој, Зворник, Фоча, Соколац и Требиње. Неговата цел е да собира, чува, зачувува, организира, истражува и обезбедува пристап до архивски материјали на територијата на Република Српска, каде што е назначена како централна институција за заштита на културното наследство. Архивот е исто така вклучена во истражувачки проекти, изложби и во објавување на книги и научни трудови, претежно од областа на архивската наука, историјата и правото. Тој е организиран во два сектори, кои се одговорни за заштита на архивските материјали во Архивите, соодветно. Архивата во моментов има 794 фондови и 35 колекции, кои го опфаќаат периодот од 17 век до денешно време.
Организација и капацитети
Архивот на Република Српска е административна организација во рамките на Министерството за образование и култура на Владата на Република Српска. Неговото седиште се наоѓа во Бања Лука, а регионалните канцеларии ги има во Добој, Зворник, Фоча, Соколац и Требиње. Тој е организиран во два сектори, од кои секој се состои од два оддела:
Просториите на Архивот зафаќаат вкупно 2.774 метри квадратни, од кои 1.550 метри квадратни се користат за складирање на архивски материјали. Главната зграда на Архивот, каде се наоѓа и нејзиното седиште, е позната во Бања Лука како Царска куќа. Изграден е непосредно по окупацијата на Австроунгарија на Босна и Херцеговина во 1878 година за да им служи на воените цели на империјата. Зградата била темелно санирана помеѓу 2003 и 2006 година. Потоа била обезбедена со опрема за реставрација и зачувување на архивски материјали и опрема за врзување, купена преку донации на Владата на Јапонија. Царска куќа е во постојана јавна употреба подолго од која било друга структура во Бања Лука. Регионалните канцеларии на Архивот има многу послаби капацитети за правилно складирање на архивските материјали. Од 2013, Архивот има 32 вработени, од кои 18 имаат академски дипломи; 22 вработени работат во Бања Лука, тројца во Зворник, двајца во Фоча, двајца во Соколац, двајца во Требиње, а еден вработен работи во Добој.
Фондови
Од 2015 година, Архивот на Република Српска има 794 фондови и 35 колекции. Од нив, 502 фондови и 25 колекции се чуваат во Бања Лука, 120 фондации и 8 колекции во Добој, 94 фондации во Фоча, 53 фондации и 2 колекции во Требиње и 25 фондации во Зворник. Архивските материјали го опфаќаат периодот од 17 век до денешен ден. Колекцијата ориентални ракописи и документи е најстариот фонд и во него има документи од периодот на османлиското владеење над Босна и Херцеговина, напишани на отомански турски јазик. Најстарите фондови настанале за време на владеењето на Австроунгарија над Босна и Херцеговина. Подоцнежните фондови доаѓаат од периодите на Кралството Југославија (1918–1941) и Втора светска војна, додека повеќето фондови го покриваат периодот на Социјалистичка Југославија (1945–1991). Скоро половина од фондовите доаѓаат од државни тела и јавни служби. Другите доаѓаат од економијата и банкарството; политички организации и здруженија на граѓани; образовни, научни и културни институции; судство; социјални и здравствени услуги; лични и семејни наследства; воени тела и институции; и верска организација. Библиотеката на Архивот на Република Српска содржи повеќе од 20.000 предмети книги и периодични списанија, вклучително и стари публикации од Австроунгарија и Кралството Југославија.
Дваесет и четири фондови и збирки на Архивот на Република Српска биле прогласени за Национални споменици на Босна и Херцеговина во 2007 година. Овие вклучуваат документација на областа Бања Лука од 1878 до 1918 година, за време на владеењето на Австроунгарија и од 1919 до 1922 година, за време на Кралството на Србите, Хрватите и Словенците (преименувана во Југославија во 1929 година). Исто така е вклучена во документацијата на Бања Лука област (1922-1929) и Врбаската бановина (1929-1941). Четири фондови содржат различни документи на Независната Држава Хрватска, нацистичка марионетска држава што постоела за време на Втората светска војна во Југославија (1941–1945). Девет фондови содржат документи произведени од комисии формирани од новите југословенски власти помеѓу 1944 и 1946 година за да ги испитаат воените злосторства извршени од окупаторските сили и нивните домашни соработници за време на Втората светска војна. Поврзана со војната е и Колекцијата документи на четничкиот корпус од Централна Босна од 1943 до 1945 година. Документите на Окружниот суд во Бања Лука од 1878 до 1945 година и на Тутунскиот комбинат во Бања Лука од 1888 година до денес се собрани во нивните фондови. Документите произведени помеѓу 1946 и 1957 година од аграрни комисии во областа Бања Лука се споени во еден фонд. Вклучени во Националниот споменик се исто така Зборник на ориентални ракописи и документи од 17-ти до 20-ти век, Зборник на графикони и мапи од 1807 година и Зборник на дела на Веселин Маслежа од 1928 до 1943 година (вклучувајќи ги и оригиналните ракописи на Маслежа).
Историја
Првата архивска институција во северозападна Босна била основана на 20 април 1953 година како градски архив во Бања Лука. Претходно, стари документарни и архивски материјали биле сместени во музеи и библиотеки. Архивот е основан од Народниот комитет на Бања Лука. Се наоѓал во подрумот на седиштето на комитетот (денес го користи градската администрација во Бања Лука). Неговата надлежност била официјално проширена на 30 мај 1956 година, кога стана Окружен архив во Бања Лука, одговорен и за областа Приедор. Во 1958 година, била овозможена просторија во канцеларијата на локалната заедница во Нова Топола за складирање на архивски материјали собрани во областа Градишка. Во 1963 година, окружните собранија на Бања Лука и Бихаќ одлучија да ги формираат Архивот на Босанска Краина, чија надлежност вклучувало 23 општини од регионот на Босанска Краина. Тоа бил најголемиот регионален архив во федералната единица на Југославија, Босна и Херцеговина. Наскоро по нејзиното основање, сопственоста на Архивот на Босанска Краина се состоела од околу 250 фондови и 9 колекции од османлиската, австроунгарската, Втората светска војна и повоените периоди. Покрај центарот за архивирање во Нова Топла, такви центри биле формирани и во периодот од 1963 до 1964 година во Приедор, Јајце и Бихаќ. Складиштата на Архивата во Бања Лука беа негативно погодени од разорниот земјотрес што го погоди градот на 27 октомври 1969 година. Во 1973 година, Архивот бил преместен во санираната зграда Царска кужа, каде што се наоѓа денес. Центрите за архивска колекција во Бихаќ, Приједор и Јајче биле укинати во периодот од 1981 до 1983 година.
Наскоро по избувнувањето на Босанската војна, владата на Српската Република Босна и Херцеговина (преименувана во Република Српска во август 1992 година) одлучи на 31 мај 1992 година да се формира Архивот на Српската Република Босна и Херцеговина. Тоа требало да биде државна јавна институција со седиште во Сараево. На 15 септември 1992 година, Националното собрание на Република Српска донело одлука Архивот на Република Српска да биде административна организација на републиката. Сепак, одлуката за основање на Архивот со седиште во Сараево никогаш не била реализирана, а архивските активности во Република Српска продолжиле да ги спроведуваат Архивот на Босанска Краина и регионалните архиви на Добој и Фоча. Законот за министри усвоен од Националното собрание на Република Српска на 11 септември 1993 година го дефинираше Архивот на Република Српска како административна организација на републиката одговорна за архивските активности на нејзината територија, со седиште во Бања Лука и со нејзините регионални канцеларии во Добој и Фоча. Новото архивско законодавство го зголеми законското усвоено во 1987 година. Првиот директор на Архивот на Република Српска беше Небојша Радмановиќ. За време на војната, Архивот организирал две изложби и обезбедувал континуирани услуги на студенти и истражувачи. Педесет и три истражувачи го користеле Архивот во 1995 година, последната година од војната. Во тоа време имало 18 вработени. Архивот подоцна биле ставени под Министерството за образование и култура на Владата на Република Српска. Регионалните канцеларии на Архивот во Зворник и Требиње се основани во 2001 година, а нејзината регионална канцеларија во Соколац е основана во 2008 година.
Ибрахим Ибрахими
Ибрахим Ибрахими — министер за труд и социјална политика на Македонија во периодот 2016–2017.
Животопис
Ибрахим Ибрахими е роден во 1967 година во Гостивар. Дипломирал на Економскиот факултет во Скопје, по кое се запишал на постдипломски студии по сметоководство и ревизија, како и на постдипломски студии по политички науки на Универзитет на Југоисточна Европа во Тетово.
На 29 јули 2011 година бил избран за заменик министер за труд и социјална политика, а од 2008 до 2011 ја извршувал функцијата заменик министер во Министерството за правда. Во периодот од 2007-2008 работел како советник во Министерство за труд и социјална политика. Од 2004 до 2006 бил проект менаџер во Европски центар за малцински прашања, а во периодот од 2001 до 2004 програмски координатор на проект Ромаверзитас во Фондацијата Институт Отворено Општество Македонија. Во периодот 2000-2001 година бил шеф на сметководство во Фатина – Гостивар.
Бореално царство
Бореалното (или холарктичко) флористичко царство ги опфаќа умерените до арктички делови на Северна Америка и Евроазија. Неговата флора е наследена од древниот надконтинент Лауразија, за што зборуваат и сличностите на флората од денешните континенти. Меѓутоа, поголем дел од ова царство бил под влијание на глацијацијата за време на плеистоценот, па затоа лауразиската флора делумно исчезнала, а дел еволуирала во нова. Терциерните реликти нашле засолниште во јужните планински делови од царството, особено во Источноазискиот регион и северноамериканскиот атлантски регион.
Бореалното царство е поделено на три флористички потцарства и девет флористички региони:
КК Работнички сезона 2018/19
Сезоната 2018/19 на КК Работнички - 27. сезона во Првата македонска кошаркарска лига и 73. сезона од неговото постоење. Клубот оваа сезона бил првак во Купот, додека во Првенството бил вицепрвак.
Предсезонски подготовки и промени
Во средината на јули, Бобан Стајиќ потпишал за Работнички, кој ланската сезона настапувал во Куманово 2009. Неколку дена подоцна, исто поранешен играч на Куманово, Марјан Јанески одлучил да игра за Работнички.
Потоа, поради ангажирањето на Стајиќ, разигрувачот Петар Николиќ продолжил во Блокотехна.
Во екипата од ланската сезона, останале Ѓорѓи Чековски, Кирил Николовски, Бојан Крстевски, Димитар Мираковски, Димитар Караџовски и Чавдар Костов.
Октомври
Во првото коло на прволигашката сезона, Работнички му гостувал на АВ Охрид и го победил со 44:94. Кирил Николовски имал 16 бода, Бојан Крстевски остварил десет скокови, додека Чавдар Костов завршил со пет асистенции.
Во второто коло Работнички дома го победил Пелистер со 95:56. Најдобар бодтер бил Марјан Јанески со 22 бода, најуспешен скокач бил Кирил Николовски со осум скокови, а Виктор Ефремовски и Чавдар Костов имале по четири асистенции.
Во третото коло Работнички на домашен терен го победил Кожув со 102:75. Чавдар Костов постигнал 29 бода, Кирил Николовски остварил шест скокови, а Димитар Караџовски завршил со седум асистенции.
Во четвртото коло Работнички на гости го победил Куманово 2009 со резултат 70:82. Кирил Николовски бил најдобар бодтер со 18 бода. Бојан Крстевски, Чавдар Костов и Николовски, како најдобри скокачи, завршиле со по седум скокови. Најмногу додавања имале Димитар Мираковски и Димитар Караџовски, односно четири.
Ноември
Во петтото коло Работнички бил слободен.
На 7 ноември бил организиран хуманитарен натпревар помеѓу актуелниот состав на Работнички и ветерани односно поранешни истакнати играчи на клубот. Во составот на ветераните биле: Перо Антиќ, Тодор Гечевски, Тони Симиќ, Перо Блажевски, Ристе Стефанов, Марјан Србиновски, Александар Димитровски, Енес Хаџибулиќ, Борис Нешовиќ, Александар Јончевски. Тренер на екипата на ветераните бил Лазар Лекиќ.
Во шестото коло Работнички на гости го совладал МЗТ Аеродром со 88:90. Марјан Јанески натпреварот го завршил со 30 бода, Чавдар Костов остварил девет скокови, а Димитар Караџовски стигнал до шест асистенции.
На 14 ноември, во Градски Парк, Работнички одиграл пријателски натпревар со ЈБА тимот, односно кошаркари од младинската кошаркарска лига на САД. Работнички победил со 127:122.
Во седмото коло Работнички дома го победил Фени Индустри со 92:87. Кирил Николовски и Чавдар Костов биле најдобри стрелци со 18 бода. Николовски завршил и со девет скокови, а Димитар Караџовски остварил шест асистенции.
Во осмото коло Работнички како гостин загубил од Блокотехна НБ со 75:61. Чавдар Костов постигнал 16 бода, Бојан Крстевски остварил 7 скокови, додека Марјан Јанески завршил со четири додавања.
Декември
Во деветтото коло Работнички на домашен терен го поразил Шкупи со 96:58. Истакнати играчи биле Виктор Ефремовски со 21 бод, Славчо Темелковски со девет скокови, и Димитар Мираковски со девет додавања.
Во десеттото коло Работнички како гостин го победил Вардар со 89:107. Бојан Крстевски бил најуспешен стрелец со 22 бода, Марјан Јанески завршил со 7 скокови и Бобан Стајиќ остварил пет додавања.
Во единаесеттото коло Работнички дома го победил Гостивар со 89:78. Најуспешни кошаркари биле Кирил Николовски со 30 бода, Бојан Крстевски со девет скокови и Димитар Мираковски со шест додавања.
На крајот на декември, помошникот-тренер, Александар Јончевски, го напуштил Работнички и станал главен тренер на Кожув.
Јануари
На почетокот на 2019 година, на местото помошник-тренер, во Работнички пристигнал Игор Михајловски.
Во средината на јануари, резервниот центар Славчо Темелковски се преселил во Вардар.
Во дванаесеттото коло Работнички дома успеал да победи против АВ Охрид со 96:54. Најдобар бодтер бил Марјан Јанески со 24 бода, со десет скокови најдобар скокач бил Бојан Крстевски, и Димитар Мираковски заедно со Бобан Стајиќ завршиле како најдобри додавачи со седум додавања.
Во тринаесеттото коло Работнички на гостински терен го победил Пелистер со 63:110. Најистакнати кошаркари биле Чавдар Костов со 40 бода и шест скокови, и Бобан Стајиќ со седум додавања.
Февруари
Во четиринаесеттото коло Работнички на гостински терен го поразил Кожув со 73:84. Чавдар Костов остварил 24 бода и девет скокови, додека Димитар Мираковски завршил со пет додавања.
Во петнаесеттото коло Работнички дома го победил Куманово 2009 со 88:79. Димитар Мираковски и Чавдар Костов оствариле по 19 бода, Бобан Стајиќ имал пет скокови и 11 додавања, исто скокови како и Бојан Крстевски.
Март
Во шестнаесеттото коло Работнички бил слободен.
Во седумнаесеттото коло Работнички на домашен терен бил поразен од МЗТ Аеродром со 70:74. Науспешен бодтер бил Бојан Крстевски со 19 бода, најдобар скокач бил Чавдар Костов со 11 скокови, и Димитар Мираковски завршил со десет додавања.
Во осумнаесеттото коло Работнички на гости го победил Фени Индустри со 66:72. Димитар Караџовски имал постигнато 20 бода и пет додавања, додека Чавдар Костов остварил девет скокови.
Во деветнаесеттото коло Работнички победил дома против Блокотехна НБ со 94:77. Најдобар поединец бил Чавдар Костов со 27 бода и осум скокови, додека Бобан Стајиќ имал пет додавања.
Во дваесеттотто коло Работнички на гости го победил Шкупи со резултат 77:120. Најдобар бодтер бил Виктор Ефремовски со 23 бода, Марјан Јанески и Бојан Крстевски имале седум скокови, а најуспешни додавачи биле Бобан Стајиќ и Бојан Крстевски со седум додавања.
Во дваесет и првото коло Работнички дома победил против Вардар со 84:61. Чавдар Костов имал 17 бода, Бојан Крстевски заедно со Марјан Јанески и Димитар Мираковски кој остварил седум додавања, завршиле со четири скокови.
Во дваесет и второто коло Работнички го победил Гостивар на гостински терен со 61:85. Најдобар играч бил Бобан Стајиќ со 16 бода и 8 додавања, исто толку бодови како и Бојан Крстевски, додека најдобри скокачи биле Димитар Караџовски и Чавдар Костов со седум скокови.
Април
Во пресрет на Супер лигата, во Работнички пристигнале Србинот со македонски пасош Стефан Младеновиќ кој се преселил од АВ Охрид, и Ксавиер Џонсон кој од тимот на Тексас Леџендс, клуб од Г-Лигата односно развојната лига на НБА. Но според МКФ, Џонсон имал несоответна документација, и Работнички упатил жалба и кривична пријава кон Федерацијата. Исто така, во екипата пристигнал кошаркарот од САД со македонски пасош Дариус Вашингтон кој последен пат играл за Тим ДРЦ во САД.
Поради повреда на Кирил Николовски уште од февруари 2019 година, тој го пропуштил остатокот на Првенството.
Во меѓувреме, младинците Андреја Деолски и Дамјан Крстевски се преселиле во Шкупи односно Вардар.
Во првото коло од Супер лигата, Работнички на гости го поразил Куманово 2009 со 57:75. Бојан Крстевски имал 22 бода, најдобар скокач бил Чавдар Костов со седум, додека Димитар Мираковски завршил со девет додавања.
Во четвртфиналето од Купот на Македонија, Работнички во Салата 26 Април во Гевгелија го победил Куманово 2009 со резултат 104:80. Бојан Крстевски остварил 24 бода, со најмногу скокови (шест) бил Ѓорѓи Чековски, а најдобри додавачи биле Димитар Мираковски и Димитар Караџовски со шест додавања.
Во полуфиналето Работнички, по две продолженија, го победил МЗТ Аеродром со резултат 93:89, откако по 40 минути било 72:72. Чавдар Костов остварил 19 бода, Ѓорѓи Чековски имал десет скокови, а Бобан Стајиќ завршил со шест додавања.
Откако МКФ одлучила дека салата Градски Парк нема доволно услови за одржување на кошаркарски натпревари во Супер лигата, решила да го суспендира теренот. Како алтернативен домашен терен, Работнички го одбрал спортскиот центар Борис Трајковски - Вип арена.
Во второто коло од Супер лигата, поради зафатеност на Вип арената, Работнички одиграл како домашна екипа во салата Младост во Гостивар. Во тој натпревар, Работнички остварил победа против Кожув со 88:56. Бобан Стајиќ имал 18 бода и шест додавања, додека Бојан Крстевски дошол до девет скокови.
Во третото коло Работнички загубил на гости од Гостивар со 80:70. Најдобри поединци биле Чавдар Костов со 16 бода и осум скокови, и Димитар Караџовски со пет додавања.
Арбитражната комисија при Македонската кошаркарска федерација одбила да го регистрира Ксавиер Џонсон како играч на Работнички.
Мај
Во четвртото коло од Супер лигата, Работнички одиграл како домашна екипа во салата Негорски Бањи во Гевгелија. Работнички загубил против Блокотехна НБ со 63:82. Дариус Вашингтон имал 25 бода, Димитар Караџовски завршил со седум скокови и пет додавања, исто скокови како и Ѓорѓи Чековски.
Во петтото коло Работнички на гости загубил од МЗТ Аеродром со 85:63. Чавдар Костов имал 18 бода и шест скокови, исто скокови како и Марјан Јанески, а Димитар Караџовски бил со три додавања.
По поразот од МЗТ Аеродром, Работнички и Дариус Вашингтон ја прекинале соработката.
Во шестото коло Работнички во салата Младост, како дома, го победил Куманово 2009 со резултат 97:71. Најистакнати кошаркари биле Бобан Стајиќ со 24 бода, 12 додавања и четири скокови, ист број на скокови како и Чавдар Костов, Димитар Караџовски и Марјан Јанески.
Во седмото коло Работнички на гости победил против Кожув со 79:85. Најистакнат стрелец и скокач бил Чавдар Костов со 22 бода и осум скокови, а Бобан Стајиќ имал по пет додавања.
40. јужен напоредник
40. јужен напоредник (40° ЈГШ) — напоредник кој лежи 40 степени јужно од екваторот. Минува низ Атлантскиот и Индискиот Океан, Австралазија, Тихиот Океан и Јужна Америка.
КК Работнички сезона 2018/19
Мај
Во деветтото коло Работнички на гости изгубил од Блокотехна НБ со 90:89. Најдобри стрелци биле Димитар Караџовски, забележал и шест додавања, и Чавдар Костов со 20 бода. Марјан Јанески и Костов завршиле со шест скокови.
40. јужен напоредник
Почнувајќи од нултиот меридијан, па кон исток, напоредникот 40° ЈГШ минува низ:
! Width="125" | Координати ! Земја, територија, море ! Белешки
Владо Малески
Животопис
Владо Малески е роден во Струга, на 5 септември 1919 година. Основно образование завршил во Скадар, Албанија, а гимназија во Битола. Студирал на Правниот факултет во Белград, но поради избувнувањето на Втората светска војна ги прекинал студиите. Бил учесник во НОБ на Македонија како еден од организаторите на партизанското движење во струшкиот крај. По завршувањето на војната бил директор на Радио Скопје и уредник на списанијата „Нов ден“, „Современост“ и „Разгледи“. Исто така, работел во дипломатската служба, како амбасадор во Либан, Етиопија и Полска, а бил и член на Претседателството на Социјалистичка Република Македонија. Станал член на Друштвото на писателите на Македонија во 1946 година.
КК Работнички сезона 2018/19
Мај
Во десеттото коло Работнички дома, во салата Перо Наков, победил против МЗТ Аеродром со 88:84. Наистакнат бодтер и скокач бил Чавдар Костов со 24 бода и 12 скокови, додека Димитар Караџовски стигнал до осум додавања.
Владо Малески
Книжевно творештво
Малески е автор на следниве дела:
КК Работнички сезона 2018/19
Мај
Во вториот натпревар од полуфиналето, Работнички на гостински терен загубил од Блокотехна НБ со 85:58. Најдобар бодтер бил Димитар Мираковски со 11 бода, најистакнат скокач бил Ѓорѓи Чековски со девет скокови, а најуспешен додавач бил Бобан Стајиќ со четири асистенции.
Владо Малески
Книжевно творештво
Избраните дела му се објавени двапати: во 1976 и во 1980 година.
КК Работнички сезона 2018/19
Мај
Во третиот натпревар од полуфиналето, Работнички во Вип арената ја поразил Блокотехна НБ со 91:73. Најдобар стрелец и скокач бил Чавдар Костов со 19 бода и 12 скокови, а Димитар Караџовски завршил со девет додавања.
Владо Малески
Книжевно творештво
Исто така, тој е автор на сценариото за првиот македонски игран филм „Фросина“. Добитник е на наградите „11 Октомври“, „4 јули“, „АВНОЈ“, за книжевен опус на издавачкото претпријатие „Мисла“ и „Рациново признание“.
КК Работнички сезона 2018/19
Јуни
Во четвртиот натпревар, Работнички на гости загубил од Блокотехна НБ со 93:79. Најистакнати играчи биле Чавдар Костов со 18 бода, Бојан Крстевски и Стефан Младеновиќ со по пет скокови, и Ѓорѓи Чековски со шест додавања.
Во третиот натпревар, Работнички со резултат од 88:78, повторно победил дома и со 3:2 во победи ја елиминирал Блокотехна НБ. Најдобри стрелец и скокач бил Чавдар Костов со 27 бода и 11 скокови, додека најистакнати додавачи, со шест додавања, биле Марјан Јанески, Бобан Стајиќ и Димитар Караџовски.
Во првиот натпревар од финалето, Работнички како гостин бил поразен од МЗТ Аеродром со 80:44. Марјан Јанески имал 13 бода и пет скокови, исто скокови како и соиграчите Ѓорѓи Чековски и Димитар Караџовски кој па остварил пет додавања.
Во вториот натпревар од финалето, Работнички дома бил поразен од МЗТ Аеродром со 60:69. Најдобар играч бил Чавдар Костов со 19 и пет додавања, исто додавања како и Бобан Стајиќ, а најдобар скокач бил Ѓорѓи Чековски со десет скокови.
Во третиот натпревар Работнички на гости бил победен од МЗТ Аеродром со 85:78 и со 3:0 во победи загубил и станал вицепрвак на Првенството. Најдобри бодтери биле Ѓорѓи Чековски и Чавдар Костов со 17 бода, Костов имал седум скокови, а Бобан Стајиќ завршил со осум додавања.
Играчки состав
{| border="1" cellpadding="4" cellspacing="0" width="930px" align:text="center" ! style="background-color:red; color:white;" align="center"| број ! style="background-color:red; color:white;" align="center"| име ! style="background-color:red; color:white;" align="center"| висина (см) ! style="background-color:red; color:white;" align="center"| позиција ! style="background-color:red; color:white;" align="center"| години ! style="background-color:red; color:white;" align="center"| националност ! style="background-color:red; color:white;" align="center"| пристигнал во (година) ! style="background-color:red; color:white;" align="center"| претходен клуб / Центар||align="center"|30|| || align="center"|2017 ||Кожув (повреден)||align="center"|210||align="center"|Крилен центар / Центар||align="center"|31|||| align="center"|2017 ||Карпош Соколи !colspan=8|Повремени играчи од младинските погони на Работнички
Извор: Кошаркарска федерација на Македонија преку web.archive.org eurobasket.com
Играчи кои го напуштиле клубот за време на сезоната
{| border="1" cellpadding="4" cellspacing="0" width="1050px" align:text="center" ! style="background-color:red; color:white;" align="center"| број ! style="background-color:red; color:white;" align="center"| име ! style="background-color:red; color:white;" align="center"| висина (см) ! style="background-color:red; color:white;" align="center"| позиција ! style="background-color:red; color:white;" align="center"| години ! style="background-color:red; color:white;" align="center"| националност ! style="background-color:red; color:white;" align="center"| пристигнал во (година) ! style="background-color:red; color:white;" align="center"| претходен клуб ! style="background-color:red; color:white;" align="center"| заминал во (година) ! style="background-color:red; color:white;" align="center"| следен клуб
Стручен штаб
{| border="1" cellpadding="4" cellspacing="0" width="340px" align:text="center" ! style="background-color:red; color:white;" align="center"| име ! style="background-color:red; color:white;" align="center"| функција
Извор: Кошаркарска федерација на Македонија преку web.archive.org
Статистика
Легенда
Talking Heads
Токинг хедс (Talking Heads) била американскa њу-вејв авангарднa група формирана во 1975 година во Њујорк и активна до 1991 година. Групата e составена од Дејвид Брн (вокал и гитара), Крис Франц (тапани), Тина Вејмаут (бас) и Џери Харисон (клавијатури и гитара). Помошни музичари исто така се појавуваат на концертите и албумите на групата. Музичкиот стил на Talking Heads е комбинација на елементи од панк, арт рок, авангард, поп, фанк и американа. Водачот на групата а воедно и текстописец,Дејвид Брн, придонесува со ексцентрични и езотерични стихови во песните на групата, и го нагласува нивното умеење да го свртат вниманието кон нив преку разни мултимедијални проекти и изведби.
Критичарот Стивен Томас Ерлвејн ги опишува Talking Heads како ‘еден од критички најпризнатите бендови на 80-тите ‘ додека се обидува да заработи неколку поп-хитови. Во 2002 година, групата е примена во Rock and Roll Hall of Fame. Четири албуми на групата се појавиа во списокот на 500 најдобри албуми на сите времиња на Rolling Stone магазинот од 2003 година и еден албум (Fear of Music) во анкетата на најдобри албуми на Канал 4 на 76-то место. Во 2011 година ,новата верзија на Rolling Stone ‘100 најголеми изведувачи на сите времиња’ групата е  рангирана на 100-то место.
1974 – 1977 година : Први години
Дејвид Брн, Крис Франц и Тина Вејмаут се поранешни студенти на Род Ајленд школа за дизајн во Провиденс, Род Ајленд. Таму Брн и Франц формираат група наречена The “Artistics” во 1974 година. Вејмаут, девојката на Франц, често го обезбедува превозот на бендот. “The Artistics” се распуштаат по една година и тројцата се преселуваат во Њујорк заедно делејќи таванска просторија. Бидејќи неможат да најдат басист во Њујорк, Франц ја охрабрува Вејмаут да научи да свири на бас гитара со слушање на албумите на Suzi Quatro. Тие го имаат својот прв настап како Talking Heads како предгрупа на The Ramones во CBGB на 20 Јуни, 1975 година. Во подоцнежно интервју, Вејмаут се сеќава на тоа како групата го избира името Talking Heads: “Еден пријател го најде името во The TV Guide со што го објаснува поимот користен од ТВ студијата за да опишат слика од глава и рамо на човек зборувајќи како ‘содржини без акција’.” Одговара таа. Подоцна во 1975, триото снима серија на демо снимки за CSB, но бендот не потпишува со музичката куќа. Тие брзо собрираат следбеници и потпишуваат договор со Sire Records во 1977 година. Групата ја издава нивната прва песна, “Love --- Building on Fire” во февруари истата година. Во март 1977година, тие го вклучуваат Џери Харисон (гитара,клавијатури,вокал), поранешен член на групата на Џонатан Ричман ,The Моdern Lovers. Нивниот прв албум, Talking Heads: 77, којшто не ја содржи претходната песна, е издаден брзо потоа.
1983–1991 година
Во 1983 година излегува албумот ‘Speaking in Tongues’, рекламен пробив кој и овозможи на групата само американски Топ 10 хит‘Burning Down the House’. Уште еднаш правењето на впечатливо видео е неизбежно поради својата тешка ротација на МTV. Следната турнеја е документирана во документарниот филм ‘Stop Making Sense’ на Џонатан Дими, која што предизвикува уште еден албум во живо под  исто име.Турнејата во поддршка на ‘Speaking in Tongues’ е нивната последна. Следуваат уште три други албуми: ‘Little Creatures’ во 1985 година ( во кој се вклучени песните ‘And She Was’ и ‘ Road to Nowhere’), ‘True Stories’ во 1986 година (Talking Heads ги обработуваат сите песни од комичниот мјузикл на Брн во којшто се појавува и групата),и ‘Naked’ во 1988 година.Звукот на ‘Little Creatures’ и‘ True Stories’ повеќе е американски поп-рок, додека ‘Naked’ покажува големо африканско влијание со полиритмички стилови како оние во ‘Remain in Light’. Во тој период групата почнува сè повеќе да потпаѓа под контрола на Дејвид Брн и по албумот ‘Naked’ групата оди на ‘пауза’. Дури во декември 1991 година групата официјално изјавува дека Talking Heads се растураат.Сепак, наредната година се случува мало обединување на групата за ‘Sax and Violins’ песна која што се појави на тонскиот запис на филмот ‘Until the End of the World’ на Вим Вендерс. Само Брн и Харисон се појавуваат на видеото за оваа песна, сепак,оставајќи сомнеж за учевство на Франц и Вејмаут во песната. За време на распадот на групата, Брн ја прдолжува својата соло кариера објавувајќи ‘Rei Momo’ во 1989 година и ‘The Forest’ во 1991 година.Во овој период повторно заживуваат Tom, Tom Club со (Boom Boom Chi Boom Boom и  Dark Sneaks Love Action )и Харисон со  ( Casual Gods   Walk on Water).
1992 – 2002 година : По распадот и последно обединување
И покрај незаинтересираноста на Брн за нов албум, Тина Вејмаут, Крис Франц и Џери Харисон се обединуваат за еден последен албум именуван ‘No Talking,Just Head’ под името The Heads во 1996 година. Албумот го обележуваат неколку вокали вклучувајќи ги Деби Хари од Blondie ,Џонет Наполитано од Concrete Blonde, Енди Патриџ од XTC,Гордон Џано од Violent Femmes ,Мајкл Хатченс од INXS, Ед Ковалцик од Live ,Шон Рајдер од  Happy Mondays , Ричард Хел и Марија Мек Ки. Албумот промовиран на турнеја на која се појавува Јонет Наполитано како вокал. Брн презема законски мерки против остатокот од групата за да ги спречи да го употребуваат името ‘The Heads’ нешто што тој го видел како ‘прилично очигледен обид да се заработува од името на Talking Heads’. Во меѓувреме Харисон станува продуцент од голема важност – неговата биографија ги вклучува ‘The Blind Leading the Naked’ на Violent Femmes ,’The Raw and the Cooked’ на Fine Young Cannibals, ‘Rub It Better’ на General Public, ‘God Shuffled His Feet’ на Crash Test Dummies , ‘ Throwing Copper ’ на Live, песната ‘New’ на No Doubt од албумот ‘Return of Saturn’  и во 2010 година работи со   The Black White Years и Kenny Wayne Shepherd. Франц и Вејмаут ,коишто се венчаат во 1977 година,снимаат песни како Tom Tom Club од 1981 година. Истоимениот деби албум на Tom Tom Club продаден скоро исто како и на самите Talking Heads,што води кон појавување на групата во ‘Stop Making Sense. Тие имаат неколку поп/рап хитови за време на денс-клуб културната бум ера во раните 1980-ти години, особено во Велика Британија каде што и ден денес уживаат голема популарност и голем број обожаватели. Нивната најпозната песна ‘Genius of Love’ многупати служи како примерок, особено на старата школа на хип-хоп класика ‘It’s Nasty (Genius of Love)’ од велемајсторот Флеш и хитот ‘Fantasy’ на Мараја Кери од 1995 година.Тие исто така имаат подготвено и неколку уметници, вклучувајќи ги Happy Mondays и Ziggy Marley.Tom Tom Club продолжуваат да снимаат и да одат на турнеи наизменично, иако од 1991 година комерцијалните изданија стануваат повремени.Групата ги свири заедно ‘Life During Wartime’, ‘Psycho Killer’ и  ‘Burning Down the House’  на 18 Март 2002 година ,на церемонијата на нивното воведување во Rock and Roll Hall of Fame.Сепак, шансите за обединување за турнеја со концерти е многу мала.Дејвид Брн изјави :“Точно е дека имавме многу лоши моменти. Тоа е една причина,а друга е тоа што музички ние сме со милји оддалечени.” Вејмаут сепак го критикува Брн опишувајќи го како ‘човек неспособен за враќање на пријателството’ и дека тој не ги сака неа, Франц и Харисон.
Влијание
Talking Heads се наведуваат како влијание за многу уметници, меѓу кои Primus , Kare Bush и Bell X1. Групата Radiohead го земаат нивното име од песната на Talking Heads ‘Radio Head’ од албумот од 1986 година True Stories.
IC 734
IC 734 — галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 734 се споменува и како NPM1G -04.0396.
Откривање
Објектот е откриен на 3 јуни 1893 година од страна на Стефан Жавел.
Податоци од набљудување
Според морфолошката класификација на галаксиите, IC 734 е од видот E0. Видливиот сјај со голо око изнесува 14,8 mag, а оној во рамките на интервалот од минималната до максималната честота 15,8 mag, додека површинскиот сјај изнесува 12,9 m/лм2. IC 734 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 13 м 2,3 с, а неговата деклинација, односно висината на лакот на тој агол, -4° 33' 10"".
Други поделби
Проучување на IC 734 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1056625.
Користена литература
Parts I-V. Moscow: Moscow State University, 1962-74. (9,679)
Историја на Норвешка
Во текот на 9 век, Норвешка претставувала множество од мали кралства. Се смета дека Харолд бил оној којшто ги соединил сите мали кралства во 872 година по Битката кај Хаферсерд. Тој имено станал и првиот крал на Норвешка. За време на викинската епоха од 8 век, норвежаните го населиле Исланд, Гренланд и дел од островите на Велика Британија. Тие ги основале и денешните ирски градови Лимерик, Даблин и Вотерфорд создавајќи трговска линија преку Корк и Даблин. Овие града подоцна станале најважните и најразвиените града во Ирска. Распространувањето на христијанството во Норвешка станало пред сè благодарение на Олав Тригвасон и Свети Олав, и покрај тоа што Хокон Добриот бил првиот христијански крал на Норвешка. Со примањето на христијанството, долгите традиции на норвешкото општество се измениле.
Во 1349 година, се појавила епидемија на тие простори која предизвикала смрт на околу 50% од населението на Норвешка. Ова довело и до огромно забавување на развојот на Норвешка во економски и политички план. Во времето на Кралица Маргарет I, Норвешка влегла во т.н. Калмарски сојуз со Данска и Шведска. И покрај тоа што Шведска во 1523 година го напуштила сојузот, Норвешка останала во сојузот цели 434 години, сè до 1387 година. Во текот на националниот романтизам, целата кралска, интелектуална и административна власт била сместена во Копенхаген, Данска. Ова била една од причините за слабеењето на Норвешка. Во 1537 година се појавило протестанството. Архиепископот во Трохејм бил прогонет и приходите на црквата биле испраќани во Данска. Во тој период, Норвешка изгубила многу верници како и провинциите Бахуслен и Јемтленд по војната со Данска и Шведска. Тие територии биле вклучени во составот на Шведска.
По нападот на Велика Британија, државата во сојуз со Данска создала нов сојуз со силите на Наполеон Бонапарт. Кралот Овденбург бил принуден да абдицира и да го презеде престолот во Шведска. Провинциите Исланд и Гренланд останале под власта на Данска. Веднаш по ова, Норвешка ја објавила својата независност. Данскиот крал Кристијан Фредерик бил избран за крал на 17 мај 1814 година. Шведска од друга страна ја принудила на Норвешка династијата Бернадот да управува со Норвешка. Како замена на тоа, Норвешка ја зачувала својата демократска власт со независни институции.